b'\n_START_ARTICLE_\nMaadleja (film)\n_START_SECTION_\nS\xc3\xbc\xc5\xbeee\n_START_PARAGRAPH_\nFilmi peategelane on Robin Ramzinski (Mickey Rourke), elukutseline maadleja lavanimega Randy "J\xc3\xa4\xc3\xa4r" Robinson, kelle kuulsuset\xc3\xa4ht s\xc3\xa4ras 1980ndatel. N\xc3\xbc\xc3\xbcd aastaid hiljem osaleb ta peamiselt n\xc3\xa4dalavahetustel teisej\xc3\xa4rgulistel maadlusv\xc3\xb5istlustel Elizabethi linnakeses New Jerseys. P\xc3\xa4rast j\xc3\xa4rjekordset v\xc3\xb5istlust teeb promootor Randyle ettepaneku korraldad kordusv\xc3\xb5istlus kunagise vastasega Ayatollah\'ga (Ernest Miller), kes n\xc3\xbc\xc3\xbcd peab kasutatud autode kauplust Arizonas. Lootes oma allak\xc3\xa4inud karj\xc3\xa4\xc3\xa4ri turgutada, j\xc3\xa4\xc3\xa4b Randy n\xc3\xb5usse._NEWLINE_Kunagine paljude iidol elab t\xc3\xa4na masendavat elu haagissuvilas ning t\xc3\xb6\xc3\xb6tab supermarketis transana. Oma heitliku iseloomuga on ta pidevalt supermarketi juhataja (Todd Barry) hammaste vahel. Ainsaks lohutuseks on strippar Pam lavanimega Cassidy (Marisa Tomei)._NEWLINE_Uue edu ootuses alustab Randy agaralt treeninguid, kasutades vormi j\xc3\xb5udmiseks ka steroidide. Kuid kurnatud tervis ei pea vastu ja \xc3\xbchel j\xc3\xa4rjekordsel v\xc3\xb5istluse j\xc3\xa4rel saab s\xc3\xbcdameataki. Arstid soovitavad v\xc3\xa4ltida liigset stressi ja koormusi, seet\xc3\xb5ttu peab mees loobuma igaveseks v\xc3\xb5istlustest. Ka v\xc3\xb5istlus Ayatollah\'aga ei tule enam k\xc3\xb5nealla._NEWLINE_Eemal maadlusest, p\xc3\xbc\xc3\xbcab Randy alustada uut elu, t\xc3\xb6\xc3\xb6tades supermarketis toiduosakonnas. Vaevaliselt kulgeb suhete taastamine t\xc3\xbctar Stephaniega (Evan Rachel Wood) ja Cassidyga. M\xc3\xb5neks ajaks on elu ilus. Kuid vanad harjumused ei lase kaua oodata ja vaevaga silutud suhted purunevad. Raevunud Randy otsustab j\xc3\xa4tkata seda, mida ta oskab k\xc3\xb5ige paremini \xe2\x80\x93 maadlust. Enda otsuse \xc3\xb5igustuseks t\xc3\xb5deb, et ainus koht kuhu ta kuulub on maadlusring ja f\xc3\xa4nnid on tema t\xc3\xb5eline perekond. Nii n\xc3\xb5ustub kohtuma oma vana vastase Ayatollah\'ga._NEWLINE_Film l\xc3\xb5peb veel k\xc3\xb5hkleva peategelase kindla otsusega, vaatamata sellele, et seab oma elu t\xc3\xb5siselt ohtu, astuda v\xc3\xb5istlusareenile ja v\xc3\xb5idelda. Veel enne algust palub Cassidy tema meelemuutust, pakkudes lepitust nende suhetes._NEWLINE_Filmi tugevaks k\xc3\xbcljeks on paatosliku elemendi tagaplaanile j\xc3\xa4tmine ning vaatajale pakutakse mitte peategelase kaastunde-, vaid m\xc3\xb5istmislugu.\n_START_SECTION_\nV\xc3\xb5tteperiood\n_START_PARAGRAPH_\nStsenarist on Robert D. Siegel. Algselt oli kavandatud peaosat\xc3\xa4itjaks Nicolas Cage. Filmi v\xc3\xb5tted algasid jaanuaris 2008 ja v\xc3\xb5tteperiood kestis 40 p\xc3\xa4eva._NEWLINE_Filmimine toimus New Jersey linnades Elizabeth, Asbury Park, Linden, Rahway, Roselle Park, Dover ja New Yorgis. Supermarketi osa tehti Bayonnes, kus Rourke teenindas improviseeritult reaalseid kliente. Maadlusstseenid filmiti Philadelphias.'